WEB-SERVENTA	Mès, en miei de tantes causes alègres, que non podec mancar era trista, que siguec que senhor Pedro, eth hilh deth Corregidor, lèu s'imaginèc que Costança non auie d'èster sua; e atau siguec era vertat, pr'amor qu'entre eth Corregidor e senhor Diego de Carriazo e senhor Juan de Avendaño, acordèren que senhor Tomás se maridèsse damb Costança, en tot balhar-li sa pair es trenta mil escuts d'aur que sa mair l'auie deishat, e eth portaire senhor Diego de Carriazo se maridèsse damb era hilha deth Corregidor, e senhor Pedro, eth hilh deth Corregidor, damb ua hilha de senhor Juan de Avendaño; que sa pair s'aufrie a hèr-se a vier era dispensa deth parentat.